recursal/SuperWikiNEXT-32B huggingface dataset:
**சிங்கீதம் ஸ்ரீநிவாச ராவ்** (*Singeetam Srinivasa Rao*, பிறப்பு:21 செப்டம்பர் 1931) தென்னிந்தியத் திரைப்பட இயக்குனர், தயாரிப்பாளர், திரைக்கதை எழுத்தாளர் மற்றும் இசை அமைப்பாளர் என பன்முகம் கொண்டவர்.

சீனிவாசராவ் தெலுங்கு நயோகி பிராமண குடும்பத்திலிருந்து வந்தவர். அவர் சென்னைப் பல்கலைக்கழகத்திலிருந்து இயற்பியல் பட்டம் பெற்றார். திரையுலகில் முதலில் சிங்கீதம் ஸ்ரீநிவாச ராவ் ஹரிந்திரநாத் சட்டோ பாத்யாய், கே.வி. ரெட்டி மற்றும் பிங்கலி நாகந்திரராவ் ஆகியோருடன் இணை இயக்குனராகப் பணியாற்றினார். மாயா பஜார் (1957), பெல்லி நாட்டி பிரமானலு (1958), ஜகதேக வீரணி கதா (1961), ஸ்ரீ கிருஷ்ணர்ஜுனா யுத்தம் (1963), சத்யா ஹரிச்சந்திரா (1965) முதலியன. 1972 ஆம் ஆண்டு முதல் இயக்குனராக கன்னடம், தமிழ், தெலுங்கு, இந்தி உள்ளிட்ட பல மொழிகளில் அறுபது திரைப்படங்களை இயக்கி உள்ளார்.

1988 ஆம் ஆண்டில் அவர் முதல் இந்திய மௌன திரைப்படமான புஸ்பக் என்ற திரைப்படத்தை தயாரித்து இயக்கியுள்ளார். இது கேன்ஸ் திரைப்பட விழாவில் திரையிடப்பட்டது. தேசிய பொழுதுபோக்கு விருது பெற்றது. கர்நாடக அரசு திரைப்பட சிறந்த இயக்குநர் விருது இந்த திரைப்படத்திற்காக பெற்றார்.

கன்னடத் திரைப்படப் பங்களிப்புகள்
--------------------------------

இவர் கன்னடத்தில் ஹாலு ஜெனு (1982), சலிசுவா மோடகளு (1982), எராது நட்சத்திரகளு (1983), ஷ்ராவன பந்து (1984), ஜவாலாமுகி (1985) பாக்கியலட்சுமி பரம (1985 )ஆனந்த் (1986), தேவத மனசுயா (1988), சிரஞ்சீவி சுதாகர (1988), ஷீரா சாகரா (1992), துவி துவி துவி (1999) மற்றும் மேக்-அப் (2002) ஆகிய படங்களை இயக்கினார்.

சம்யுக்தா (1988) படத்தில் இசையமைப்பாளராக பணியாற்றினார், பாடலுக்கு மட்டும் இசை அமைத்துள்ளார் படத்தில் பிண்ணனிஇசை சங்கர் கணேஷ் அமைத்தார்.

தெலுங்குத் திரைப்படப் பங்களிப்புகள்
-----------------------------------

1984 ஆம் ஆண்டு தெலுங்கு நடன வாழ்க்கைத் திரைப்படமான மயூரி தேசிய திரைப்பட விருது பெற்றது. தெலுங்கில் வெற்றி பெற்ற படமான அமெரிக்கா அம்மாயியும், அமெரிக்கா அப்பாயியும் வெற்றி பெற்றது. 

தெலுங்கில் 26 மேற்பட்ட படங்களை இயக்கியுள்ளார், சில படங்களுக்கு திரைக்கதையும் எழுதி தந்துள்ளார்.

தமிழ்த் திரைப்படப் பங்களிப்புகள்
--------------------------------

தமிழில் கமலுடன் இணைந்து, தேசிய விருது பெற்ற இயக்குநரான சிங்கீதம் சீனிவாசராவ் இயக்கிய *ராஜ பார்வை*, *அபூர்வ சகோதரர்கள்*, *மைக்கேல் மதன காமராஜன்*, *பேசும் படம்* என இவர் இயக்கிய ஒவ்வொரு படமும் வசூல் மற்றும் பாராட்டுக்களைக் குவித்தவை. சிங்கீதம் சீனிவாச ராவ் 2008 இல் 'கடோத்கஜ்" என்ற உயிரோவியத் திரைப்படத்தை இயக்கினார். இது கான்ஸ் திரைப்பட விழாவில் திரையிடப்பட்டது. இவர் இயக்கிய *அபூர்வ சகோதரர்கள்* முந்தைய அனைத்து சாதனைகளையும் முறியடித்து 1989ல் பல புதிய சாதனைகள் படைத்தது. 1990 களின் நகைச்சுவைத் திரைப்படமான மைக்கேல் மதன காமராஜன் வசூலில் சாதனை படைத்தது. 2005 ஆண்டில் மும்பை எக்ஸ்பிரஸ் என்ற பெயரில் தமிழ் மற்றும் இந்தி என இரு மொழியிலும் படமாக்கினார். 

தமிழ் திரைப்படங்கள்
* திக்கற்ற பார்வதி (1974)
* இரு நிலவுகள் (1979) (டப்பிங்)
* ராஜ பார்வை (1981)
* பேசும் படம் (1988)
* அபூர்வ சகோதரர்கள் (1989)
* மைக்கேல் மதன காமராஜன் (1990)
* மகளிர் மட்டும் (1994)
* சின்ன வாத்தியார் (1995)
* காதலா! காதலா! (1998)
* லிட்டில் ஜான் (2001)
* மும்பை எக்ஸ்பிரஸ் (2005)

பிற மொழி திரைப்படப் பங்களிப்புகள்
---------------------------------

மலையாளத்தில் 1977 ஆண்டில் *நிரபரயும் நிலவிலக்கும்* என்ற திரைபடத்தை இயக்கினார். 

இந்தி மொழியிலும் நான்கு மேற்பட்ட திரைப்படங்கள் இயக்கியுள்ளார்.

மேற்கோள்கள்
-----------

1. ↑  Singeetam reveals secret behind Kamal’s dwarf role
**ரிக்கார்டோ பீஸா ரோட்ரிக்ஸ்**(*Ricardo Baeza Rodríguez*)என்பார் சிலி நாட்டு கணிதவியலாளர் ஆவார். இவர் டால்கா பல்கலைக்கழகத்தில் பேராசிரியராக பணிபுரிந்தார்.  .இவர் தனது முனைவர் பட்டத்தை 1970 ஆம் ஆண்டில் சார்லாண்ட் பல்கலைக்கழகத்தின் ராபர்ட் டபிள்யூ.பெர்ஜர், மேன்பிரட் கினிபுஷ் ஆகியோரின் மேற்பார்வையில் பெற்றார்.இவரது ஆராய்ச்சியின் அதிக ஆர்வம் எண் கோட்பாட்டில் உள்ளது.
பீஸா 1983 இல் சிலியின் அறிவியல் அகாடமியில் உறுப்பினரானார். 
இவர் 2009 ஆம் ஆண்டு துல்லியமான அறிவியலுக்கான சிலியின் தேசிய பரிசை வென்றார். இவர் 2012 ஆம் ஆண்டில் இவர் அமெரிக்கன் கணிதவியல் சங்கத்தின் தொடக்கத்தில் உள்ள சக உறுப்பினர்களில் ஒருவராவார். சிலி நாட்டைச் சேர்ந்தவர்களில் இவர் மட்டுமே மேற்கண்டவாறு கௌரவிக்கப்பட்டார். .

மேற்கோள்கள்
-----------

1. 1 2  Member profile, Chilean Academy of Sciences, retrieved 2015-01-12.
2. 1 2 3 4  "Miembro de Excelencia: Ricardo Baeza será distinguido por la American Mathematical Society", *Sala de Prensa*, University of Talca, November 16, 2012, retrieved 2015-01-12.
3. ↑  கணித மரபியல் திட்டத்தில் ரிக்கார்டோ பீஸா ரோட்ரிக்ஸ்.
4. 1 2  "Ricardo Baeza gana Premio Nacional de Ciencias Exactas", *Nacion.cl*, August 27, 2009.
5. ↑  List of Fellows of the American Mathematical Society, retrieved 2015-01-12.

|  |  |
| --- | --- |
| ஆளுமைக் கட்டுப்பாடு: கல்விசார் இதை விக்கித்தரவில் தொகுக்கவும் | 
* MathSciNet
* Mathematics Genealogy Project

 |
கார்னியா மாற்று அறுவைசிகிச்சை முடிந்து சுமார் ஒரு வாரத்திற்குப் பிறகான படம். பல ஒளி பிரதிபலிப்புகள் கார்னியாவில் உள்ள மடிப்புகளைக் குறிக்கின்றன. அவை பின்னர் தீர்க்கப்பட்டன.
**கருவிழி மாற்று சிகிச்சை** (*Corneal transplantation*) என்பது கருவிழி நோயால் பாதிக்கப்பட்டு பார்வை இழந்தவர்களுக்கு அறுவை சிகிச்சை மூலம் கண் தானமாகப் பெறப்பட்ட கருவிழிகளைப் பொருத்தும் சிகிச்சை முறையாகும்.

வரலாறு
------

எட்வட் ஜீர்ம்
கருவிழி மாற்று சிகிச்சையை முதன்முதலில் வெற்றிகரமாக செக் குடியரசு நாட்டு, பலச்சி பல்கலைகழகத்தைச் சேர்ந்த எட்வட் ஜீர்ம் என்பவரால் 1905ம் ஆண்டு செய்யப்பட்டது. ரமொன் காஸ்ட்ரோவிஜோ மற்றும் ரஷ்ய நாட்டைச் சேர்ந்த விலாடிமிர் பிலாடொவ்(1912) என்பவர்களும் கருவிழி மாற்று சிகிச்சையில் முன்னோடிகளாவார்கள். காஸ்ட்ரோவிஜோ என்பவரே 1936ல் நவீன முறையில் கருவிழி கூம்பல்(keratoconus) மாற்று சிகிச்சையை முதலில் செய்தார். உரோம அளவுடைய நுண்ணோக்கிகள் மூலம் மேம்படுத்தப்பட்ட முறையில் அறுவை சிகிச்சைகள் நடைபெறுகிறது.

மேற்கோள்கள்
-----------

1. ↑  Vladimir Filatov, peoples.ru
2. ↑  Eye repair பரணிடப்பட்டது 2012-04-01 at the வந்தவழி இயந்திரம் - TIME, Monday, Apr. 13, 1936
3. ↑  Castroviejo R (1948). "Keratoplasty for the Treatment of Keratoconus". *Trans Am Ophthalmol Soc* **46**: 127–53. பப்மெட்:16693468.
4. ↑  Castroviejo, R.: International Abstract of Surgery, 65:5, December, 1937.
**எரிக் ஸ்டீபன் பார்ன்ஸ்**(*Eric Stephen Barnes*) என்பார் 1924 ஆம் ஆண்டு முதல் 2000 ஆம் ஆண்டு  வரை வாழ்ந்தார். இவர் ஆஸ்திரேலியாவின் தூய கணிதவியலாளர் ஆவார். இவருக்கு 1959 ஆம் ஆண்டு  தாமஸ் ராங்கன் லைல் பதக்கம்  வழங்கப்பட்டது. இவர் அடிலெயிட் பல்கலைக்கழகத்தில் (சர் தாமஸ்) கணிதத்தின் மூத்த பேராசிரியராக இருந்தார். இவர் 1954 இல் ஆஸ்திரேலிய அறிவியல் அகாடமியின் சக உறுப்பினராக தேர்ந்தெடுக்கப்பட்டார்.

இவர் வேல்ஸில் உள்ள கார்டிப் நகரில் 1924 ஆம் ஆண்டு சனவரி மாதம் 16 ஆம் நாள்  பிறந்தார். இவர் 2000 ஆம் ஆண்டு அக்டோபர் மாதம் 16 ஆம் நாள் தெற்கு ஆஸ்திரேலியாவின் அடிலெய்டில்  இறந்தார். இவர் சிட்னியிலும்  கேம்பிரிட்ஜிலும் உள்ள  பல்கலைக்கழகங்களில் கல்வி பயின்றார். கேம்பிரிட்ஜ் டிரினிட்டி கல்லூரியில் 1950 ஆம் ஆண்டு முதல் 1954 ஆம் ஆண்டு வரை உதவி விரிவுரையாளராக பணி புரிந்தார். கேம்பிரிட்ஜ் பல்கலைக்கழகத்தில் 1951ஆம் ஆண்டு முதல் 1953 ஆம் ஆண்டு வரை தூய கணிதத்தில் வாசகராக இருந்தார். இவர் சிட்னி பல்கலைக்கழகத்தில் இவர் 1959 ஆம் ஆண்டு முதல் 1974 ஆம் ஆண்டு வரை  அடிலெய்ட் பல்கலைக்கழகத்தில் கணிதத்தின் மூத்த பேராசிரியர் ஆவார். 1972 ஆம் ஆண்டு முதல் 1976 ஆம் ஆண்டு வரை இயற்பியல் அறிவியலில் செயலாளராக பணி புரிந்தார். ஆஸ்திரேலிய அறிவியல் அகாடமியிலும்  1975ஆம் ஆண்டு முதல் 1980ஆம் ஆண்டு வரை அடிலெய்ட் பல்கலைக்கழக துணை துணை வேந்தராவார். இவர் 1981ஆம் ஆண்டு முதல் 1983ஆம் ஆண்டு வரை அடிலெய்ட் பல்கலைக்கழக தூய கணித பேராசிரியர் ஆவார்.

மேற்கோள்கள்
-----------

1. ↑  Eric Stephen Barnes, 1924–2000, Australian Academy of Science
2. 1 2  Eric Stephen Barnes, 1924–2000 பரணிடப்பட்டது 29 மார்ச்சு 2016 at the வந்தவழி இயந்திரம், Australian Academy of Science (25 page biography)
3. ↑  Barnes, Eric Stephen (1924–2000), www.eoas.info
4. ↑  Wall, G.E. Pitman, Jane and Potts, R.B. (2004). "Eric Stephen Barnes, 1924–2000". *Historical Records of Australian Science* **15** (1): 21–45. doi:10.1071/hr03013. .
5. ↑  Barnes, E. S. (Eric Stephen) (1924–2000), trove.nla.gov.au

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* ஜெர்மனி
* ஆத்திரேலியா

 |
| கல்விசார் | 
* MathSciNet
* Mathematics Genealogy Project
* zbMATH

 |
| மக்கள் | 
* Deutsche Biographie
* Trove

 |
"மைக்ரோ எலக்ட்ரோ மெக்கானிக்கல் சிஸ்டம்ஸ்" என்ற சொல்லை முதன்முதலில் அறிமுகப்படுத்திய முன்மொழிவு 1986 இல் தர்பாவிடம் முன்வைக்கப்பட்டது.
 அலகிடும் மின்னன் நுண்ணோக்கியின் உள்ளே ஒத்ததிரும் நுண்வளைவிட்டம்
**நுண் மின் எந்திர அமைப்புகள்** (*Microelectromechanical systems*)(**MEMS**) என்பன மின்னன், நகரும் பகுதிகளை உள்ளடக்கிய நுண் கருவிகளின் தொழில்நுட்பமாகும். நுண் மின எந்திர அமைப்புகள் 1 முதல் 100 மைக்ரோமீட்டர் அளவு (அதாவது 0.001 முதல் 0.1மிமீ வரை) அளவு உறுப்புகளால் ஆனது. நுண் மின எந்திர அமைப்புகள் பொதுவாக 20 மைக்ரோமீட்டர்கள் முதல் ஒரு மில்லிமீட்டர் வரை (அதாவது 0.02 முதல் 1.0 மிமீ வரை இருக்கும்) , வரிசைகளில் அமைக்கப்பட்ட உறுப்புகள் (எ.கா. இலக்கவியல் நுண்தெறிப்புக் கருவிகள் ) 1000 மிமீ 2 அள்வுக்கு மேல் இருக்கலாம்   அவை வழக்கமாக தரவுகளை செயலாக்கும் ஒரு மைய அலகு ( நுண்செயலி போன்ற ஒரு ஒருங்கிணைந்த சுற்று சில்லு), சுற்றுப்புறங்களுடன் தொடர்பு கொள்ளும் பல உறுப்புகளைக் ( நுண் உணரிகள போன்றவற்றைக்) கொண்டிருக்கும். 

நுண் மின எந்திர அமைப்புகளின் பெரிய பரப்பு/பருமன் விகிதத்தால், பெரிய அளவு எந்திரக் கருவிகளை விட, சூழல் மின்காந்தவியலும் ( எடுத்துகாட்டாக, நிலைமின் ஊட்டங்கள், காந்தத் திருப்புமைகள்) பாய்ம இயங்கியலும் (எடுத்துகாட்டாக, பரப்பு இழுவிசை, பிசுபிசுப்பு) உருவாக்கும் விசைகள் வடிவமைப்பில் பயன்படுத்தப்படுகின்றன. நுண் மின எந்திர அமைப்புகளின் தொழில்நுட்பம் மூலக்கூற்ரு மீநுண் தொழில்நுட்பங்கள் அல்லது மூலக்கூற்று மின்னனியலில் இருந்து வேறுபட்டனவாகும்நேனெனில் பின்னவை இரன்டும் பரப்பு வேதியியலையும் கருதுத்ல வேண்டும்.

மிகச்சிறிய இயந்திரங்களின் ஆற்றல், அவற்றை உருவாக்கக்கூடிய தொழில்நுட்பம் உருவாவதற்கு முன்பே பாராட்டப்பட்டது ( எடுத்துகாட்டாக, இரிச்சர்ட் ஃபெய்ன்மேனின் புகழ்பெற்ற 1959 விரிவுரை , கீழே உள்ள அறைகள் நிறைய உள்ளன ). மாற்றியமைக்கப்பட்ட குறைக்கடத்திக் கருவியின் புனைவமைப்புத் தொழில்நுட்பங்களைப் பயன்படுத்திக் கருவிகள் புனையப்பட்டவுடன் நுண் மின எந்திர அமைப்புகள் நடைமுறைக்கு வந்தது, பொதுவாக மின்னனியல் கருவிகளை உருவாக்க இது பயன்படுகிறது.  வார்ப்பு, முலாம் பூசுதல், ஈரப் பொறித்தல் ( KOH, TMAH ) உலர் பொறித்தல் ( RIE, DRIE), மின்னிறக்க இயந்திரவினை (EDM), சிறிய கருவிகளை உருவாக்கும் திறன் கொண்ட பிற தொழில்நுட்பங்கள் ஆகியவை இதில் அடங்கும்.

அவை மீநுண் அளவில் மீநுண் மின் எந்திர அமைப்புகளாகவும் (NEMS.) மற்றும் நானோ தொழில்நுட்பமாகவும் இணைகின்றன.

மேலும் காண்க
------------

* நுண் மின் எந்திர அமைப்பு உணரித் தலைமுறைகள்
* நுண் ஒளி மின் எந்திர அமைப்புகள்
* நுண் ஒளி எந்திர அமைப்புகள்
* மீநுண் மின் எந்திர அமைப்புகள் அமைப்புகள்

மேற்கோள்கள்
-----------

1. ↑   *Small Machines, Large Opportunities: A Report on the Emerging Field of Microdynamics: Report of the Workshop on Microelectromechanical Systems Research*. National Science Foundation (sponsor). AT&T Bell Laboratories. 1988. .
2. ↑   *Nanocomputers and Swarm Intelligence*. ISTE John Wiley & Sons. 2008.
3. ↑  "Silicon Micromechanical Devices". *Sci. Am.* **248** (4): 44–55. 1983. doi:10.1038/scientificamerican0483-44. Bibcode: 1983SciAm.248d..44A. .

மேலும் படிக்க
-------------

* நுண், மீநுண் நுட்ப இதழ்
* *நுண்ணமைப்புத் தொழில்நுட்பங்கள்*, வெளியீடு ஸ்பிரிங்கர் பதிப்பகம், இதழ் முகப்பு
* Geschke, O.; Klank, H.; Telleman, P. தொகுப்பாசிரியர்கள் (2004). பன்னாட்டுத் தரப்புத்தக எண்:3-527-30733-8. .

வெளி இணைப்புகள்
---------------
**கண் சதை வளர்ச்சி** (Pterygium) கண் சதை என்பது இளம் சிவப்பு நிறத்தில், முக்கோண வடிவத்தில் கருவிழிப் பகுதியில் வளரும் திசு ஆகும். கண்ணின் உள் ஓரத்தில் வளரும் கண் சதையானது கண்ணின் நடுப்பகுதியை நோக்கி நீண்டுச் செல்லும். சிலருக்கு வாழ்நாள் முழுவதும் மெல்ல வளர்ந்தபடியே இருக்கும். சிலருக்கு ஓரளவு வளர்ந்து பிறகு நின்று விடும். வெகு சிலருக்கு கருவிழி பாப்பாவை மறைத்தபடி வளர்ந்து, பார்வையைப் பாதிக்கும்.

காரணங்கள்
---------

கண் சதை தோன்றுவதற்கான சரியான காரணம் இதுவரை கண்டறியப்படவில்லை. அதிகமாக சூரிய ஒளி, மணல், காற்று இருக்கும் இடங்களில் நீண்ட நேரம் இருப்பவர்களுக்கு கண் சதை உண்டாகும் அபாயம் அதிகம். பொதுவாக, 20-40 வயதிற்கு உட்பட்ட ஆண்களுக்கு உண்டாகும். இதைத் தவிர்க்க, நேரடி சூரிய ஒளியில் நீண்டநேரம் இருக்க நேரிட்டால் கருப்பு கண்ணாடி அல்லது தொப்பி அணிய வேண்டும்.

சிகிச்சை
--------

கண் சதை வளர்ச்சியால் பார்வை தடைபட்டால்தான் அறுவை சிகிச்சை பரிந்துரைக்க்கப்படுகிறது. மற்ற நேரங்களில் சொட்டு மருந்துகள் பயன்படும். இது கண் எரிச்சல் மற்றும் கண் சிவப்பைக் குறைக்கும்.

மேற்கோள்கள்
-----------

1. ↑  What Is a Pinguecula and a Pterygium (Surfer's Eye)?
**கடற் காலமானி** (Marine chronometer) என்பது, நேர நியமத்துக்காக கடற்பயணத்தின்போது பயன்படக்கூடிய அளவு துல்லியத்தன்மை கொண்ட மணிக்கூடு ஆகும். இது கப்பலின் அமைவிட நெடுங்கோட்டைக் கண்டறிவதற்குப் பயன்படுகிறது. மின்னணுவியல் சாதனங்களோ, தொலைத்தொடர்புக் கருவிகளோ இல்லாதிருந்த காலத்தில், தொலைதூரப் பயணங்களில் துல்லியமாக நேரத்தை அறியவேண்டிய தேவை இருந்ததால், 18 ஆம் நூற்றாண்டில் கண்டுபிடிக்கப்பட்டபோது இது ஒரு சாதனையாக இருந்தது.

உண்மையான முதற் காலமானி யோன் அரிசன் என்பவரின் வாழ்நாள் உழைப்பின் பயனாக உருவானது. 31 ஆண்டுகள் விடா முயற்சியுடன் அவர் நடத்திய ஆய்வுகள் கடற்பயணங்களில் புரட்சிகரமான மாற்றங்களை ஏற்படுத்திக் கண்டுபிடிப்புக் காலத்தையும், குடியேற்றவாதத்தையும் விரைவுபடுத்தியது.

காலமானி என்பது "குரோனோமீட்டர்" (chronometer) என்னும் ஆங்கிலச் சொல்லின் தமிழாக்கம். "குரோனோமீட்டர்" என்னும் சொல், கிரேக்கச் சொற்களான "குரோனோஸ்" (காலம்), "மீட்டர்" (எண்ணி) ஆகிய சொற்களைச் சேர்த்து செரெமி தக்கர் என்பவரால் 1714ல் உருவாக்கப்பட்டதாகத் தெரிகிறது.

மேற்கோள்கள்
-----------

1. ↑  Dava Sobel. *Longitude: The True Story of a Lone Genius Who Solved the Greatest Scientific Problem of His Time*. Penguin Books. பக். 56, 57. பன்னாட்டுத் தரப்புத்தக எண்:0-14-025879-5. "Dismissing other solutions to the longitude problem, Thacker wrote "In a word, I am satisfied that my Reader begins to think that the *Phonometers, Pyrometers, Selenometers, Heliometers* and all the *Meters* are not worthy to be compared to my *Chronometer*""
**குலாம் ஆசன் மிர்** (*Ghulam Hassan Mir*) இந்தியாவைச் சேர்ந்த ஓர் அரசியல்வாதியாவார். சம்மு மற்றும் காசுமீர் மாநில அரசியலில் இவர் சம்மு காசுமீர் அப்னி கட்சியின் உறுப்பினராகச் செயல்பட்டார். சம்மு காசுமீர் மக்கள் சனநாயகக் கட்சியின் நிறுவன உறுப்பினராகவும் இருந்தார். 2002 ஆம் ஆண்டில் சம்மு காசுமீர் மக்கள் சனநாயகக் கட்சியின் வேட்பாளராக சம்மு மற்றும் காசுமீர் சட்டப் பேரவையின் குல்மார்க் தொகுதிக்கு சட்டப் பேரவை உறுப்பினராகத் தேர்ந்தெடுக்கப்பட்டார். குலாம் முகமது சா தலைமையிலான அமைச்சரவையில் இவர் சட்ட அமைச்சராக இருந்தார். முப்தி முகமது சயீத் தலைமையிலான அமைச்சரவையில் 2002 ஆம் ஆண்டு முதல் 2006 ஆம் ஆண்டு வரை சுற்றுலாத்துறை அமைச்சராக இருந்தார். அலிகார் முசுலீம் பல்கலைக்கழகத்தில் இவர் சட்டப் பாடத்தில் இளநிலை பட்டம் பெற்றுள்ளார்.

மேற்கோள்கள்
-----------

1. ↑  "Jammu And Kashmir Apni Party -JKAP" (in en). .
2. ↑  "rediff.com: Sayeed sworn-in as J&K chief minister". .
3. ↑  "Former J-K minister resigns from primary membership of PDP" (in en-GB). 2020-03-08. .
4. ↑  "PDP suspends Ghulam Hassan Mir". .
5. ↑  "Delhi encouraging formation of new political party in J&K to digress attention from current political crisis" (in en). .
6. ↑  Scroll Staff. "Kashmir: Two former MLAs released from detention, say reports" (in en-US). .
**சாம்சர் சிங் மனாசு** (*Shamsheer Singh Manha*s) இந்தியாவைச் சேர்ந்த ஓர் அரசியல்வாதியாவார். சம்மு நகரத்தில் 1960 ஆம் ஆண்டு சனவரி மாதம் 4 ஆம் தேதியன்று இவர் பிறந்தார். சம்மு & காசுமீர் அரசியலில் பாரதிய சனதா கட்சி உறுப்பினராகச் செயல்பட்டார். இயனக் சிங்கின் மகனாக அறியப்படும் இவர் ஒரு விவசாயியாகவும் சமூக சேவையாளராகவும் அறியப்படுகிறார். சம்மு மற்றும் காசுமீர் ஒன்றியப் பிரதேசத்தில் வலதுசாரி அரசியல் சித்தாந்தத்தின் புத்துணர்ச்சியாளராகவும் கருதப்படுகிறார். நீண்ட காலமாக இராசுட்ரிய சுயம்சேவாக் சங்கத்தின் தீவிர பிரச்சாரகராக இருந்து வருகிறார், பிராந்தியத்தில் ஒரு சக்திவாய்ந்த அரசியல்வாதியாக அறியப்படும் இவர் ஒரு விளையாட்டு வீரராகவும் திகழ்ந்தார்.

சாம்சர் சிங் மனாசு சம்மு காசுமீர் அரசியலில் நன்கு அறியப்பட்ட ஆளுமையாக பாரதிய சனதா கட்சியின் மாநிலத் தலைவராகப் பணியாற்றியுள்ளார். 2015 ஆம் ஆண்டு பிப்ரவரி மாதத்தில் பாரதிய சனதா கட்சி உறுப்பினராக சம்மு மற்றும் காசுமீர் மாநிலத்தில் இருந்து மாநிலங்களவைக்குத் தேர்ந்தெடுக்கப்பட்டார். சாம்சர் சிங் மனாசு 2021 ஆம் ஆண்டு பிப்ரவரி மாதம் 9 ஆம் தேதியன்று ஓய்வு பெற்றார்.

மேற்கோள்கள்
-----------

1. ↑  "Shamsher Singh Manhas". National Portal Of India.. பார்த்த நாள்: 10 October 2015.
2. ↑  "Shamsher\_Singh\_Manhas".. பார்த்த நாள்: 10 October 2015.
3. ↑  "PDP leader Shamsheer\_Singh\_Manhas wins seat in J&K Rajya Sabha election". NewsWala.com இம் மூலத்தில் இருந்து 2 February 2016 அன்று. பரணிடப்பட்டது... பார்த்த நாள்: 10 October 2015.
**இராசுதோவ் ஆய்வகம் (Razdow Laboratories**, Inc). ஆத்திரியாவில் பிறந்த இயற்பியலாளர் டாக்டர் அடோல்ப் இராசுதோவால் (1908-1985) நிறுவப்பட்டது. செருமானிய இனத்தூய்மிப்பு வெளியேற்ற அகதியான அவர் ஜூலை 1946 ஆம் ஆண்டில் அமெரிக்காவிற்குக் குடிபெயர்ந்தார். 1960 ஆண்டுகளின் முற்பகுதியில், உலகெங்கிலும் உள்ள முதன்மைக் கண்காணிப்பு மையங்களில் தொடர்ச்சியான சூரிய கண்காணிப்புத் தொலைநோக்கிகளை உருவாக்குவதற்கும் பயன்படுத்துவதற்கும் நாசாவால்திராசுதோ ஆய்வகத்துக்கு ஒப்பந்தம் வழங்கப்பட்டது. இந்தக் கருவிகள் சூரியனை வானத்தில் தானாகக் கண்காணித்து, நீரக-ஆல்ஃபாக்கதிர் கதிர்நிரலில் சூரிய வட்டின் தொலைக்காட்சிப் படங்களைப் பதிவுசெய்து அனுப்பும்.  நாசா விண்வெளி வீரர்கள், விரைவில் புவியைச் சுற்றியுள்ள விண்வெளியில் பயணிக்கவுள்ளனர். இவர்கள்சூரிய சுடருமிழ்வுகளுடன் தொடர்புடைய கதிர்வீச்சு புயல்களால் பாதிக்கப்படலாம், மேலும் இந்த தொலைநோக்கிகள் சூரியக் கரும்புள்ளிச் செயல்பாட்டை 24 மணி நேர கண்காணிப்பைச் செய்ய அமைக்கப்பட்டன. இவற்றில் சில தொலைநோக்கிகள் இன்னும் செயல்பாட்டில் உள்ளன.

மேற்கோள்கள்
-----------

1. ↑  Hennessey, J. J. (1969). "Solar work at Manila observatory". *Solar Physics* **9** (2): 496–501. doi:10.1007/BF02391676. Bibcode: 1969SoPh....9..496H.
2. ↑  "History of the Razdow Telescope" (in en) இம் மூலத்தில் இருந்து October 7, 2008 அன்று. பரணிடப்பட்டது.. .
பாரதப்புழா ஆற்றில் மணல் அள்ளுவதற்கு லாரிகள் பயன்படுத்தப்படுகின்றன
 பரசினிக்கடவில் மணல் அள்ளுபவர்கள்
 சாலக்குடியில் மணல் அகழ்வு
கேரளாவில் மணல் அகழ்வு (Sand mining in Kerala) இந்தியாவின் கேரள மாநிலத்தில் **மணல் அகழ்வு** என்பது சுற்றுச்சூழல் கவலைக்குரிய ஒரு தீவிரப் பிரச்சினையாகும். கேரளாவின் பெரும்பாலான பகுதிகளில் மணல் அள்ள தடை விதிக்கப்பட்டிருந்தாலும், மாநிலத்தின் கட்டுமானப் பணிகளில் மணல் தேவை அதிகமாக இருப்பதால் மணற் கொள்லை இரகசியமாக நடந்து வருகிறது.

பெரியாறு ஆறு
------------

கேரளாவில் உள்ள பெரும்பாலான ஆறுகளுக்கு மணல் அகழ்வு ஒரு கடுமையான அச்சுறுத்தலாக உள்ளது. பெரியாறு நதியில் இந்த சிக்கல் அதிகம் காணப்படுகிறது. கண்மூடித்தனமான மணல் அகழ்வு காலடி சிறீ சங்கரா பாலத்தின் உறுதித்தன்மையை கூட பாதித்துள்ளது.

தேசிய புவி அறிவியல் மையத்தின் சுற்றுச்சூழல் அறிவியல் பிரிவின் தலைவர் டி.பத்மலால், இந்த வகையான புத்திசாலித்தனமற்ற மணற்கொள்ளை மாநிலத்தின் நதிகளுக்கு பெரும் சிக்கலை உருவாக்கியுள்ளது. சட்டவிரோத மணல் அள்ளிய முயற்சியில் காலடியில் பெரியாற்றில் மூழ்கி 4 பேர் உயிரிழந்தனர் என்று தெரிவித்துள்ளார்.

சட்டம் மற்றும் தடை
------------------

பாலத்தின் ஒரு கிமீ சுற்றளவுக்குள் மணல் சுரங்கம் தோண்டுவதற்கு கேரள உயர் நீதிமன்றம் தடை விதித்துள்ளது, ஆனால் பாலத்தின் 500 மீட்டருக்குள் கூட சுரங்கம் தோண்டுவதற்கு மாநில அரசு அனுமதி அளித்துள்ளது. சட்டவிரோத மணல் அகழ்வினால் பெரியாறு ஆற்றில் சுமார் 800 பள்ளங்கள் ஏற்பட்டுள்ளன. ஜூன் 2015 ஆம் ஆண்டு சூன் மாதத்தில் கேரள அரசு மூன்று ஆண்டுகளுக்கு கேரளாவின் ஆறு ஆறுகளில் மணல் சுரங்கத்தைத் தடை செய்தது.

இயசீராவின் போராட்டம்
--------------------

கேரள மாநிலம் கண்ணூர் மாவட்டத்தில் உள்ள மடாயி கிராமத்தைச் சேர்ந்த பெண் சுற்றுச்சூழல் ஆர்வலர் இயசீரா சமீபத்தில் புதுதில்லியில் உள்ள கேரளா இல்லத்திற்கு முன்பு மணல் அகழ்வுக்கு எதிராக உள்ளிருப்புப் போராட்டத்தில் ஈடுபட்டுள்ளார்.  இவருடன் அவருடைய மூன்று குழந்தைகளும் வந்திருந்தனர். இந்த விவகாரம் தொடர்பாக மத்திய அரசு கேரள மாநில அரசுக்கு கடிதம் அனுப்பியதே தவிர அவரது போராட்டம் வெற்றிபெறவில்லை. பிபிசி உட்பட பல்வேறு இந்திய மற்றும் வெளிநாட்டு ஊடகங்களில் இயசீரா இந்த பிரச்சினைக்கு பரவலான ஒரு பார்வை கிடைத்தது.  தலச்சேரியில் உள்ள அரசு பிரென்னன் கல்லூரியின் ஓர் ஆய்வில் வலுவான ஆணாதிக்க இயல்பு காரணமாக கேரள சமூகத்தில் இயசீரா தனிமைப்படுத்தப்பட்டார் என்று கூறப்பட்டுள்ளது.

மேற்கோள்கள்
-----------

1. ↑  Praveen, M. P. (20 April 2014). "Sand mining turning Kerala's rivers into deathtraps".. பார்த்த நாள்: 3 January 2019.
2. ↑  "Kerala imposes total ban on sand-mining from six rivers". 12 June 2015.. பார்த்த நாள்: 3 January 2019.
3. ↑  NithyaNewsclick, R. (27 November 2013). ""My Sea, My Sand"".. பார்த்த நாள்: 3 January 2019.
4. ↑  Nettikkara, Samiha (10 December 2013). "Indian woman fights against sand mining in Kerala village".. பார்த்த நாள்: 3 January 2019.
5. ↑  "ജസീറ ഇവിടെയുണ്ട്; നാട് ഭരിക്കുന്ന ആണത്തം തീര്‍ത്ത ഊരുവിലക്കിനകത്ത്". 26 December 2016.. பார்த்த நாள்: 3 January 2019.
**ஏ. கே. சுப்பையா** (*A. K. Subbiah*) இந்தியாவைச் சேர்ந்த ஓர் அரசியல்வாதியாவார். தமிழ்நாட்டைச் சேர்ந்த இவர் இந்தியாவின் நாடாளுமன்ற உறுப்பினராக இருந்தார். 1962 ஆம் ஆண்டில் நடைபெற்ற தேர்தலில் திருத்துறைப்பூண்டி தொகுதியிலிருந்தும், 1967 மற்றும் 1971 ஆம் ஆண்டுகளில் கோட்டூர் தொகுதியிலிருந்தும் போட்டியிட்டு தேர்ந்தெடுக்கப்பட்டார்.

ஒருங்கிணைந்த தஞ்சை மாவட்டத்தில் நிலப்பிரபுக்களிடம் பண்ணையாள்களாக வீடற்ற நிலையில் இருந்து வந்த விவசாயத் தொழிலாளர்களுக்கு வீட்டுமனை பட்டா பெற்றுத் தருவதற்கு ஏ. கே. சுப்பையா முயற்சிகள் மேற்கொண்டார்.

ஏ.கே. சுப்பையாவின் மகன் ஏ. கே. எசு. விச்சயன், தமிழக அரசின் தில்லி சிறப்புப் பிரதிநிதியாகப் பணியாற்றுகிறார். மேலும் ஏ. கே. எசு. விச்சயன் தமிழ்நாட்டின் நாகப்பட்டினம் தொகுதியில் இருந்து மூன்று முறை இந்திய நாடாளுமன்ற உறுப்பினராகவும் இருந்தார்.

1962 தேர்தல்
------------

1962 ஆம் ஆண்டு நடைபெற்ற சட்டமன்ற தேர்தலில் ஏ.கே. சுப்பையா இந்தியப் பொதுவுடைமைக் கட்சியின் வேட்பாளராக திருத்துறைப்பூண்டி தொகுதியில் போட்டியிட்டு இந்திய தேசிய காங்கிரசு வேட்பாளரான வி. வேதையன் என்பவரை தோற்கடித்து சட்டமன்ற உறுப்பினராகத் தேர்ந்தெடுக்கப்பட்டார்.

1967 தேர்தல்
------------

1967 ஆம் ஆண்டு நடைபெற்ற சட்டமன்ற தேர்தலில் ஏ.கே. சுப்பையா இந்தியப் பொதுவுடைமைக் கட்சியின் வேட்பாளராக கோட்டூர் தொகுதியில் போட்டியிட்டு இந்திய தேசிய காங்கிரசு வேட்பாளரான சி. எம். அம்பிகாபதி என்பவரை தோற்கடித்து சட்டமன்ற உறுப்பினராகத் தேர்ந்தெடுக்கப்பட்டார்.

1971 தேர்தல்
------------

1967 ஆம் ஆண்டு நடைபெற்ற சட்டமன்ற தேர்தலில் ஏ.கே. சுப்பையா இந்தியப் பொதுவுடைமைக் கட்சியின் வேட்பாளராக கோட்டூர் தொகுதியில் போட்டியிட்டு இந்திய தேசிய காங்கிரசு வேட்பாளரான டி. இராசமாணிக்கம் என்பவரை தோற்கடித்து சட்டமன்ற உறுப்பினராகத் தேர்ந்தெடுக்கப்பட்டார்.

மேற்கோள்கள்
-----------

1. ↑  "Shri A.K.S. Vijayan Member of Parliament (MP) from Nagapattinam (Tamil Nadu) Biodata". 28 December 2018. .
2. ↑  "TAMIL NADU LEGISLATIVE ASSEMBLY". *Tamil Nadu Legislative Assembly*. .
3. ↑  "ஏ. கே. சுப்பையா நினைவு தினம் அனுசரிப்பு". தினமணி.. பார்த்த நாள்: 26 November 2023.
4. ↑  Election Commission of India. "Statistical Report on General Election 1962" இம் மூலத்தில் இருந்து 27 Jan 2013 அன்று. பரணிடப்பட்டது.. .
5. ↑  Election Commission of India. "Statistical Report on General Election 1967" இம் மூலத்தில் இருந்து 20 March 2012 அன்று. பரணிடப்பட்டது.. .
6. ↑  Election Commission of India. "Statistical Report on General Election 1971" இம் மூலத்தில் இருந்து 6 Oct 2010 அன்று. பரணிடப்பட்டது.. .
**யெவ்கனி இலியோனிதோவிச் கிரினோவ்** (*Yevgeny Leonidovich Krinov*, உருசியம்: Евгений Леонидович Кринов, 3 மார்ச்சு 1906 - 2 ஜனவரி 1984), ஒரு சோவியத், உருசிய வானியலாளரும் புவியியலாளரும் ஆவார். இவர் உருசியப் பேரரசின் தாம்போவ் ஆட்சிப் பிரிவின் மோர்ழ்சான்சுகி மாவட்டத்தில் அமைந்த ஒத்யாசி எனும் ஊரில் பிறந்தார். இவர் பெயர்பெற்ற விண்கல் ஆய்வாளர் ஆவார்; 1966 இல் கண்டறியப்பட்ட கிரினோவைட் கனிமம் இவரது நினைவாகப் பெயர் இடப்பட்டுள்ளது.

அறிவியல் பணிகள்
---------------

இவர் 1926 முதல் 1930 வரை அறிவியல் கல்விக்கழக கனிம அருங்காட்சியத்தின் விண்கல் பிரிவில் பணியாற்றினார். இந்த காலகட்டத்தில் இவர் துங்குழ்சுகா நிகழ்வு குறித்து இலியோனிது குலிக் அவர்களின் மேற்பார்வையின் கீழ் ஆய்வு செய்தார். இவர் 1929 முதல் 1930 வரையிலான துங்குழ்சுகா தேட்ட்த்தில் வானியலாளராக பங்கேற்றார். இந்த்த் தேட்ட்த் தரவுகளை வைத்து இவர் உருசிய மொழியில் ஒரு தனிவரைவு நூலை 1949 இல் எழுதினார். இந்நூலின் பெயர் *துங்குழ்சுகா விண்கல் கனிமம்* என்பதாகும்.

இடர்தரும் நைட்டிரேட் படலங்களை நீக்க, இவர் 1975 ஆம் ஆண்டில், குலிக்கின் 1938 தேட்டம் முதல் துங்குழ்சுகா நிகழ்வு வரையிலான ஒளிப்பட எதிர்நகல்களை எரித்துவிட்டார். என்றாலும் அவற்றின் நேர்நகல்கள் ஆய்வுக்காக தோம்சுக் நகரில் காப்பாக வைக்கப்பட்டுள்ளன.

அறிவியல் விருதுகள்
------------------

* 1961 – சோவியத் அறிவியல் கல்விக்கழகம் இவருக்குத் தகைமை முனைவர் பட்டம் வழங்கியது
* 1971 - இலியனார்டு பதக்கம்

தகைமை
-----

சோவியத் வானியலாளர் நிகோலாய் சுதெபனோவிச் செர்னிக் 1977 இல் கண்டுபிடித்த 2887 கிரினோவ் எனும் சிறுகோள் இவரது நினைவாகப் பெயர் இடப்பட்டுள்ளது.

தேர்ந்தெடுத்த நூல்தொகை
----------------------

* 1947 *Spectral Reflective Capacity of Natural Formations*
* 1949 *துங்கூசுக்கா விண்வீழ்கல்* (உருசியம்)
* 1952 *Fundamentals of Meteoritics*
* 1959 *Sikhote-Alin Iron Meteorite Shower*, Vol. I
* 1963 *Sikhote-Alin Iron Meteorite Shower*, Vol. II
* 1966 *Giant Meteorites*

மேற்கோள்கள்
-----------

1. ↑  Rubtsov, Vladimir (2009). *The Tunguska Mystery*. Springer. பன்னாட்டுத் தரப்புத்தக எண்:9780387765730. . , p.59
2. ↑  Schmadel, Lutz D. (2003). *Dictionary of Minor Planet Names* (5th ). New York: Springer Verlag. பக். 237. பன்னாட்டுத் தரப்புத்தக எண்:3-540-00238-3. .

வெளி இணைப்புகள்
---------------

* A list of people from Tambov, Russia, briefly mentioning Yevgeny Krinov
* A short biography of Yevgeny Krinov (உருசிய மொழியில்)
**குஞ்சா போச்சி** (*Kunja Bojji*) இந்தியாவைச் சேர்ந்த ஓர் அரசியல்வாதியாவார். 1926 ஆம் ஆண்டு பிப்ரவரி மாதம் 10 ஆம் தேதியன்று இவர் பிறந்தார். ஆந்திரப்பிரதேச அரசியலில் இந்தியப் பொதுவுடைமைக் கட்சியின் உறுப்பினராகச் செயல்பட்டார். கோயா இனத்தைச் சேர்ந்த இவர் 1985 மற்றும் 1999 ஆம் ஆண்டுகளுக்கு இடையில் ஆந்திர பிரதேச சட்டமன்றத்தில் பத்ராசலம் தொகுதியை பிரதிநிதித்துவப்படுத்தினார்.

1950 ஆம் ஆண்டுகளில் நடைபெற்ற தெலுங்கானா ஆயுதப் போராட்டத்தின் போது கொரில்லாக்களுக்கு ஆதரவாக குஞ்சா போச்சி இருந்தார். 1970 ஆம் ஆண்டுகளில் இவர் இந்தியப் பொதுவுடைமைக் கட்சியில் சேர்ந்தார். சமிதி உறுப்பினராக தேர்ந்தெடுக்கப்பட்டார். 1985 ஆம் ஆண்டில் மற்ற இரண்டு இந்தியப் பொதுவுடைமைக் கட்சி தலைவர்களுடன் நக்சலைட்களால் பதுங்கியிருந்து தாக்கப்பட்டார் இவரது தோழர்கள் கொல்லப்பட்டனர்.

ஆந்திரப் பிரதேச சட்டமன்றத்திற்கு 1985, 1989 மற்றும் 1994 ஆண்டுகளில் நடைபெற்ற தேர்தல்களில் முறையே 42.37%, 50.82% மற்றும் 62.55% வாக்குகளைப் பெற்றுத் இவர் தேர்ந்தெடுக்கப்பட்டார்

2021 ஆம் ஆண்டு ஏப்ரல் மாதம் 12 ஆம் தேதியன்று தனது 95 ஆவது வயதில் குஞ்சா போச்சி கோவிட்டு பெருந்தொற்று நோயால் பாதிக்கப்பட்டு இறந்தார்.

மேற்கோள்கள்
-----------

1. ↑  "Kunja Bojji: పెన్షన్ డబ్బులూ ప్రజల కోసమే..తుది శ్వాస వరకూ ప్రజాసేవలోనే..'కుంజా బొజ్జి' ఓ అరుదైన నాయకుడు!". 12 April 2021. .
2. ↑  *The Hindu*. *This three-time MLA doesn’t have a house*
3. ↑  Election Commission of India. *274 - Bhadrachalam (ST) Assembly Constituency*
4. ↑  Seshu, Ravindra (2018-11-03). "Khammam: Kunja Bojji sets the bar high for aspirants" (in en). .
5. ↑  Sridhar, P. (12 April 2021). "Veteran CPI (M) leader Kunja Bojji passes away". *The Hindu*. .
6. ↑  "Telangana: Memorial Stupas in Memory of Comrades Kunja Bojji and Sunnam Rajaiah | Peoples Democracy". .
The epitrochoid with *R* = 3, *r* = 1 and *d* = 1/2
**வெளிச்சில்லுரு** (*epitrochoid*) என்பது ஒரு வட்டத்துடன் தொடர்புபடுத்தப்பட்ட புள்ளியொன்றின் தடத்தினைக் காட்டும் சிறுசில்லி (roulette) வகையைச் சேர்ந்த ஒரு வளைவரை. தொடர்புபடுத்தப்பட்ட வட்டத்தின் மையத்துக்கும் அப்புள்ளிக்கும் இடையே உள்ள தூரம் *d* அலகுகள். இந்த வட்டத்தின் ஆரம் *r* அலகுகள். இவ்வட்டம் *R* அலகு ஆரமுள்ள மற்றொரு நிலையான வட்டத்தின் வெளிபுறத்தைத் தொட்டபடியே நழுவாமல் உருளும் போது, நாம் எடுத்துக்கொண்ட புள்ளி நகர்கின்ற தடம் ஒரு வளைவரையாக இருக்கும். சிறுசில்லி வகையைச் சேர்ந்த இவ்வளைவரை, வெளிச்சில்லுரு என அழைக்கப்படுகிறது.

*d* இன் அளவு *r* இன் மதிப்பை விடச் சிறியதாகவோ, பெரியதாகவோ அல்லது சமமாகவோஇருக்கலாம். அதாவது புள்ளி வட்டத்துக்குள்ளே, வட்டத்திற்கு வெளியே அல்லது வட்டத்தின் மீது இருக்கலாம். வட்டத்தின் மீது புள்ளி அமையும் போது வெளிச்சில்லுரு, வெளிவட்டப்புள்ளியுருவாக அமையும்.

எடுத்துக்காட்டுகள்
------------------

* *சுழல் வரைவி* -விளையாட்டுக் கருவியால் வரையப்படுவது, வெளிச்சில்லுரு மற்றும் உட்சில்லுரு வளைவரைகள்.

* ஒரு காலத்தில் பரவலாக அறியப்பட்டிருந்த *புவிமைய டாலமியின் முறைமை*யில் கோள்களின் சுற்றுப்பாதைகள் வெளிச்சில்லுரு வடிவில் அமைந்திருப்பதாகக் கருதப்பட்டது.

வெளிச்சில்லுருவின் துணையலகுச் சமன்பாடுகள்
-----------------------------------------

{\displaystyle x(\theta )=(R+r)\cos \theta -d\cos \left({R+r \over r}\theta \right),\,}
{\displaystyle y(\theta )=(R+r)\sin \theta -d\sin \left({R+r \over r}\theta \right).\,}
இங்கு {\displaystyle \theta ,} ஒரு துணையலகு (போலார் கோணம் அல்ல).

சிறப்பு வகைகள்
--------------

* *d = r* எனில் வெளிச்சில்லுரு ஒரு *வெளிவட்டப்புள்ளி*யுருவாக இருக்கும்.
* *R = r* எனில் வெளிச்சில்லுரு ஒரு *லிமெசன்* (limacon) ஆக இருக்கும்.

மேற்கோள்கள்
-----------

* J. Dennis Lawrence (1972). *A catalog of special plane curves*. Dover Publications. பக். 160–164. பன்னாட்டுத் தரப்புத்தக எண்:0-486-60288-5.

வெளி இணைப்புகள்
---------------

* Epitrochoid generator
* Epitrochoid at Mathworld
* Visual Dictionary of Special Plane Curves on Xah Lee 李杀网
* Interactive simulation of the geocentric graphical representation of planet paths
* O'Connor, John J.; Robertson, Edmund F. "Epitrochoid", *MacTutor History of Mathematics archive*, புனித ஆண்ட்ரூசு பல்கலைக்கழகம்.
**அஞ்சல் பெட்டி 520** (*Anjal Petti 520*) 1969 ஆம் ஆண்டு வெளிவந்த தமிழ்த் திரைப்படமாகும். டி. என். பாலு இயக்கத்தில் வெளிவந்த இத்திரைப்படத்தில் சிவாஜி கணேசன், சரோஜா தேவி மற்றும் பலரும் நடித்திருந்தனர்.இத்திரைப்படத்திற்கு ஆர். கோவர்த்தனம் இசையமைத்தார்.

கதை
---

பிரபு மதுரையை தலைமையிடமாகக் கொண்ட குழந்தை உணவு நிறுவனத்தின் சென்னை மேலாளராக உள்ளார். அவர் மிகவும் திறமையான மேலாளர் மற்றும் அவரது நிர்வாக இயக்குநர், பொது மேலாளர் பதவிக்கு பிரபுவை உறுதி செய்கிறார். திடீரென பிரபுவுக்கு, அவரது எம்.டி பதவி உயர்வு தரவில்லை எனத் தகவல் கிடைக்கிறது.இதைக் கேட்டு, பிரபு கோபமடைந்து, தனது நிறுவன எம்.டியை தவறாகப் பேசி ராஜினாமா கடிதம் எழுதுகிறார். அவர் கடிதத்தை அஞ்சல் பெட்டி 520 இல் போட்டு விடுகிறார். அடுத்த நாள் பிரபுவுக்கு, அதிகாரியிடமிருந்து பதவி உயர்வுக்கான தகவலோடு தந்தி வருகிறது. உடனே, பிரபு தனது தவறை உணர்ந்து, அவர் தபால் பெட்டி 520 க்கு அனுப்பிய கடிதத்தை திரும்பப் பெறத் தயாராகிறார். அங்கு விறுவிறுப்பான கதை தொடங்குகிறது. அவர் கடிதத்தைத் துரத்துகிறார். வில்லன்களின் சதியால் குழப்பமடைகிறார். இறுதியாக அவர் எல்லா பிரச்சனைகளிலிருந்தும் வெளியே வருகிறார்.

மேற்கோள்கள்
-----------

1. ↑  Ashok, A. V. (2002-07-19). "Incredible charisma on screen". *தி இந்து* இம் மூலத்தில் இருந்து 23 April 2021 அன்று. பரணிடப்பட்டது.. .
2. ↑  "121-130" இம் மூலத்தில் இருந்து 4 March 2016 அன்று. பரணிடப்பட்டது.. .
3. ↑  "அஞ்சல் பெட்டி 520" (in ta). 6 July 1969. p. 62 இம் மூலத்தில் இருந்து 21 September 2021 அன்று. பரணிடப்பட்டது.. .
**இலட்சுமண் பாண்டுரங் ஜக்தாப்பு** (*Laxman Pandurang Jagtap*) ( மராத்தி: लक्ष्मण पांडुरंग जगताप ; 15 பிப்ரவரி 1963 - 3 ஜனவரி 2023) புனே நகரத்தில் உள்ள சின்ச்வாட்டைச் சேர்ந்த ஒரு இந்திய அரசியல்வாதி ஆவார். இவர் 2009 – 2014 ஆம் ஆண்டுக்கான மகாராஷ்டிர சட்டமன்ற உறுப்பினராக சின்ச்வாட்டில் இருந்து சுயேச்சை வேட்பாளராக தேர்ந்தெடுக்கப்பட்டார். இவர் சின்ச்வாட் சட்டமன்ற உறுப்பினராக இருந்தார். 

ஜக்தாப் 2014 மக்களவைத் தேர்தலில் மாவல் தொகுதியில் இந்திய விவசாயிகள் மற்றும் தொழிலாளர் கட்சி வேட்பாளராகப் போட்டியிட்டார்.  2014ல் மீண்டும் அதே சட்டமன்றத் தொகுதியில் பாரதிய ஜனதா கட்சி வேட்பாளராகப் போட்டியிட்டார். இவர் சட்டமன்ற உறுப்பினராக இருந்தார்.

ஜக்தாப் 3 ஜனவரி 2023 அன்று தனது 59 வயதில் இறந்தார் 

இவரின் மறைவுக்குப் பிறகு சின்ச்வாட் சட்டமன்றத் தொகுதிக்கு தேர்தல் நடந்தது. இவரது மனைவி அஷ்வினி ஜக்தாப், என்சிபி வேட்பாளரை தோற்கடித்து பாரதிய ஜனதா கட்சி சார்பில் வெற்றி பெற்றார்.

மேற்கோள்கள்
-----------

1. ↑  "Profile on MyNeta site".. பார்த்த நாள்: 25 April 2014.
2. ↑  "List of Contesting candidate - phase II". Chief Electoral Officer, Maharashtra. p. 3.. பார்த்த நாள்: 25 April 2014.
3. ↑  Blow to BJP in Pune as influential MLA Laxman Jagtap passes away
எண் கோட்பாட்டில் **காசிய முழுவெண்** (*Gaussian integer*) என்பது, மெய், கற்பனைப் பகுதிகள் இரண்டையும் முழுவெண்களாகக் கொண்ட ஒரு சிக்கலெண் ஆகும். காசிய முழுவெண்கள் சாதாரணக் கூட்டல்,  பெருக்கல் செயல்களுடன் இணைந்து முழு வளையத்தை உருவாக்குகின்றன. இந்த வளையமானது {\displaystyle \mathbf {Z} [i]} அல்லது {\displaystyle \mathbb {Z} [i].} எனக் குறிக்கப்படுகிறது.

காசிய முழுவெண்கள், முழுவெண்களின் பல பண்புகளைக் கொண்டிருக்கின்றன. இவை யூக்ளிடிய வளையத்தை| உருவாக்குகின்றன. இதன் விளைவாக, காசிய முழு எண்கள் யூக்ளிடிய வகுத்தல், யூக்ளிடிய படிமுறைத்தீர்வு, தனித்துவக் காரணிப்படுத்தல் ஆகியவற்றுடன் மேலும் பல தொடர்புள்ள பண்புகளையும் கொண்டுள்ளன. இருப்பினும் இவற்றுக்கு எண்கணிதத்தின் முழு வரிசைப்படுத்தல் பண்பு கிடையாது.

காசிய முழுவெண்கள், இயற்கணித முழுவெண்களாகும். இவை இருபடி முழுவெண்களின் மிக எளிய வளையத்தை உருவாக்குகின்றன. இவ்வெண்கள் கணிதவியலாளர் கார்ல் பிரீடிரிக் காசின் பெயரால் அழைக்கப்படுகின்றன.

அடிப்படை வரையறைகள்
------------------

காசிய முழுவெண்கள் பின்வரும் சிக்கலெண்கள் [[கணம் (கணிதம்)|கணமாகும்:

{\displaystyle \mathbf {Z} [i]=\{a+bi\mid a,b\in \mathbf {Z} \},\qquad {\text{ where }}i^{2}=-1.}
அதாவது காசிய முழுவெண் என்பது, தனது மெய்ப்பகுதி, கற்பனைப் பகுதி இரண்டையும் முழுவெண்களாகக் கொண்டதொரு சிக்கலெண்ணாகும்.
காசிய முழுவெண்கள் கூட்டலுக்கும் பெருக்கலுக்கும் அடைவு பெற்றதென்பதால், அவை ஒரு பரிமாற்று வளையமாக அமையும். இந்த வளையமானது, சிக்கலெண்கள் களத்தின் உள்வளையமாக இருக்கும். எனவே காசிய முழுவெண்கள் ஒரு முழுமை வளையமாகும்.

*a* + *bi* என்ற காசிய முழுவெண்ணின் இணையிய காசிய முழுவெண் *a* – *bi* ஆகும்.

ஒரு காசிய முழுவெண்ணின் "கள நெறிமம்" (field norm), அவ்வெண் மற்றும் அதன் இணையிய எண் ஆகியவற்றின் பெருக்கமாக இருக்கும். அதாவது *a* + *bi* இன் கள நெறிமம்:

{\displaystyle N(a+bi)=(a+bi)(a-bi)=a^{2}+b^{2}.}
ஒரு காசிய முழுவெண்ணின் கள நெறிமம் (N) அவ்வெண்ணின் தனி மதிப்பின் (சிக்கலெண்ணின் தனிமதிப்பு) வர்க்கமாகும். இரு வர்க்கங்களின் கூட்டுத்தொகையாக இருப்பதால் கள நெறிமத்தின் மதிப்பு எதிர்மமற்றது. மேலும் இரு வர்க்கங்களின் கூட்டுத்தொகைத் தேற்றத்தின்படி கள நெறிமம் 4*k* + 3 (*k* ஒரு முழுவெண்) என்ற வடிவில் அமையாது.

*z*, *w* இரு காசிய முழுவெண்களெனில்,

{\displaystyle N(zw)=N(z)N(w),}
சிக்கலெண்களின் மட்டு மதிப்புகளின் பெருக்கற்பண்பைப் பயன்படுத்தி இம்முடிவை நிறுவலாம்.

காசிய முழுவெண்களின் வளையத்தின் அலகு உறுப்புகள் (பெருக்கல் நேர்மாறும் காசிய முழுவெண்களாகவேக் கொண்ட உறுப்புகள்) நெறிமம் "1" உள்ள காசிய முழுவெண்களாக இருக்கும் (அதாவது 1, –1, *i* and –*i*).

குறிப்புகள்
-----------

1. 1 2  (Fraleigh 1976, ப. 286)
2. ↑  (Fraleigh 1976, ப. 289)
3. ↑  (Fraleigh 1976, ப. 288)

சான்றுகள்
---------

Richard K. Guy (2004). *Unsolved problems in number theory* (3rd ). இசுபிரிங்கர் பதிப்பகம். பக். 55–57. பன்னாட்டுத் தரப்புத்தக எண்:978-0-387-20860-2.
சிங்கப்பூர் சமூக அறிவியல் பல்கலைக்கழகம் (Singapore University of Social Sciences)- SUSS என்பது சிங்கப்பூர் கல்வித் திணைக்கழகத்தால் அங்கீகரிக்கப்பட்ட ஆறாவது தன்னாட்சிப் பல்கலைக்கழகம் ஆகும். இப்பல்கலைக்கழகம் வாழ்நாள் கற்றலை(Lifelong Learning) முதன்மை நோக்கமாகக் கொண்டு செயல்படுகிறது.  சிங்கப்பூரில் உள்ள பல்கலைக்கழகங்களில்  இளங்கலைத் தமிழ்மொழி மற்றும் இலக்கியத்தில்(B.A. Tamil Language and Literature) பட்டப் படிப்பு வழங்கும் ஒரே பல்கலைக்கழகம் இதுவாகும். இப்பல்கலைக்கழகம் 2006 ஆம் ஆண்டு முதல் இளங்கலைத் தமிழ்மொழி மற்றும் இலக்கியப் பட்டப்படிப்பை வழங்குகிறது. இங்குப் பட்டம் பெற்ற மாணவர்கள் ஆசிரியர்களாகவும், மொழிபெயர்ப்பாளர்களாகவும் பணிபுரிகிறார்கள். இந்தப் பல்கலைக்கழகத்தில் தமிழ் இலக்கியப் பட்டப்படிப்பைத் தொடரும் மாணவர்களை ஊக்குவிக்கும் வகையில் ஒவ்வோர் ஆண்டும் முதன்மைபெறும் ஆறு மாணவர்களுக்குத் தினகரன் அவர்களின் நிதியிலிருந்து ஊக்கத்தொகை வழங்கப்படுகிறது. இளங்கலைத் தமிழ் இலக்கியப் பட்டப்படிப்பில் சேருவதற்கு ஆர்வம் கொண்டவர்கள் ஆண்டில் ஒரு முறை(ஜூலை கல்வியாண்டு)தான் சேரமுடியும். ஒவ்வொரு வருடமும் மார்ச் 31 ஆம் தேதி விண்ணப்பிக்க இறுதி நாளாகும்.

மேற்கோள்கள்
-----------

1. ↑  "Post-secondary education". Ministry of Education, Singapore.. பார்த்த நாள்: 11 June 2015.
2. ↑  SIM University Annual Report 2013 |  பரணிடப்பட்டது 2016-10-18 at the வந்தவழி இயந்திரம்

வெளி இணைப்புகள்
---------------

* வலைத்தளம்
**மிக்வா அல்லது மிக்வே** ( Mikva அல்லது mikveh), யூத சமய மக்கள் நீரில் குளியல் போட்டு, உடலைச் சுத்தம் செய்யும் சடங்கு ஆகும் .பழைவாத யூதர்கள் இச்சடங்கை தவறாது கடைபிடிக்கின்றனர்.

பழமைவாத யூதர்கள் இறந்த சவத்தை அடக்கம் செய்வதற்கு முன், மிக்வா குளியல் போட்டு சுத்தம் செய்கின்றனர். மேலும் பழமைவாத யூதப் பெண்கள் தங்கள் கணவருடன் பாலியல் உறவுகளுக்கு முன்னும், பின்னும் மிக்வா குளியல் போட்டு உடலை சுத்தம் செய்து கொள்கின்றனர். மாதவிடாய் அல்லது பிரசவத்திற்குப் பிறகும் பெண்கள் மிக்வா குளியல் போட வேண்டும். சவ அடக்கச் செய்த பின்னர் பழமைவாத யூத ஆண்களும், பெண்களும் தனித்தனி இடங்களில் மிக்வா குளியல் தொட்டிகளில் மூழ்கி உடலைத் தூய்மைப்படுத்திக் கொள்ளவேண்டும்.

மேற்கோள்கள்
-----------

1. ↑  Sivan, Reuven; Edward A Levenston (1975). *The New Bantam-Megiddo Hebrew & English dictionary*. Toronto; New York: Bantam Books. பன்னாட்டுத் தரப்புத்தக எண்:0-553-26387-0. .
2. ↑  Lauden, Edna (2006). *Multi Dictionary*. Tel Aviv: Ad Publications. பக். 397. பன்னாட்டுத் தரப்புத்தக எண்:965-390-003-X. .
3. ↑  "Concerning Ritual Purity and Cleanliness". .
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Kalanchoe|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**மலைக்கள்ளி** *(Bryophyllum pinnatum)* என்னும் தாவரம் காற்றுத் தாவரம், ரணகள்ளி என அழைக்கப்படும். இது ஒரு சதைப்பற்றுள்ள தாவரம்  இது மடகாஸ்கர் என்னும் பகுதியைப் பிறப்பிடமாக கொண்டது , இது வீடுகளில் வளர்க்கப்படும் பிரபலமான தாவரமாக மாறிவிட்டது.இது பெரும்பாலும் வெப்ப மண்டலப்  பகுதிகளில் வளரும் தன்மை உடையது.

இது "இலை" தாவரங்கள் என்று அழைக்கப்படுகிறது. இதன் இலையும் தண்டும் சேர்ந்து பில்லோகிளாடு[*தெளிவுபடுத்துக*] என்று அழைக்கப்படுகிறது.

பரவல்
-----

மலைக்கள்ளி வெப்ப மண்டலப் பகுதிகளில், பகுதிகளில் ஆசியா, ஆஸ்திரேலியா, நியூசிலாந்து, மேற்கிந்தியத் தீவுகள்,  மெலனீசியா, பொலினீசியா, அவாய் ஆகிய  இடங்களில் பரவி உள்ளது.

மேற்கோள்கள்
-----------

1. ↑  "*Kalanchoe pinnata* (Lam.) Pers.". Kew Science. .
**கைத்தூன்** (*Kaithoon*) என்பது இந்தியாவின் இராசத்தான் மாநிலத்தில் உள்ள கோட்டா மாவட்டத்தில் அமைந்துள்ள ஒரு நகரம் மற்றும் நகராட்சி ஆகும். கைத்தூன் நகரம் 20 வார்டுகளாக பிரிக்கப்பட்டு 5 ஆண்டுகளுக்கு ஒருமுறை தேர்தல் நடத்தப்படுகிறது. கோட்டா தோரியா எனப்படும் புடவைகளுக்கு இந்த இடம் பிரபலமானது.

மக்கள் தொகை
-----------

2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி கைத்தூன் நகரத்தில் மக்கள் தொகை 20,362 பேர்கள் என்றிருந்தது. இம்மக்கள் தொகையில் ஆண்கள் 52% மற்றும் பெண்கள் 48% ஆக இருந்தனர். கைத்தூனின் சராசரி கல்வியறிவு 62% ஆகும். இது தேசிய சராசரியான 59.5% என்பதை விட அதிகமாகும். ஆண்களின் கல்வியறிவு 73% ஆகவும் பெண்களின் கல்வியறிவு 51% ஆகவும் இருந்தது. கைத்தூனில், 17% மக்கள் 6 வயதுக்குட்பட்ட குழந்தைகளாவர். 

இந்திய மக்கள் தொகை கணக்கெடுப்பு 2011 வெளியிட்ட அறிக்கையின்படி, கைத்தூன் நகராட்சியின் மக்கள் தொகை 24,260 ஆகும். இதில் 12,468 ஆண்கள் மற்றும் 11,792 பெண்கள் இருந்தனர். ஆறு வயதுக்குட்பட்ட குழந்தைகள் 3468 பேர் இருந்தனர்.

மேற்கோள்கள்
-----------

1. ↑  "Census of India 2001: Data from the 2001 Census, including cities, villages and towns (Provisional)". Census Commission of India இம் மூலத்தில் இருந்து 2004-06-16 அன்று. பரணிடப்பட்டது... பார்த்த நாள்: 2008-11-01.
**அலிமினெட்டி உமா மாதவ ரெட்டி** (*Alimineti Uma Madhava Reddy*) தெலங்காணா மாநிலத்தைச் சேர்ந்த இந்திய அரசியல்வாதி ஆவார். தெலுங்கு தேசம் கட்சியை பிரதிநிதித்துவப்படுத்தும் போங்கிர் சட்டமன்றத் தொகுதியின் சட்டமன்ற உறுப்பினராக இருந்தார். இவர் ந. சந்திரபாபு நாயுடுவின் இரண்டாவது அமைச்சரவையில் அமைச்சராகப் பணியாற்றினார். தற்போது பாரத் இராட்டிர சமிதி கட்சியில் உறுப்பினராக உள்ளார்.

ஆரம்ப கால வாழ்க்கை
------------------

உமா, போங்கிர் தொகுதியின் முன்னாள் சட்டப் பேரவை உறுப்பினரான அலிமினெட்டி மாதவ ரெட்டி என்பவரை மணந்தார். இவர்களுக்கு சந்தீப் ரெட்டி என்ற மகன் உள்ளார்.  இவரும் அரசியல்வாதியாவார்.

அரசியல் வாழ்க்கை
----------------

உமாவின் கணவர் மாதவ ரெட்டி மார்ச் 2000 இல் மக்கள் போர் குழுவால் கொல்லப்பட்டார். அவரது மரணத்திற்குப் பிறகு, இவர் காலியாக இருந்த போங்கிர் தொகுதி இடைத்தேர்தலில் தெலுங்கு தேசம் கட்சி சார்பில் போட்டியிட்டு உறுப்பினராகத் தேர்ந்தெடுக்கப்பட்டார். அப்போதைய ஆந்திரப் பிரதேச முதல்வர் என். சந்திரபாபு நாயுடுவின் இரண்டாவது அமைச்சரவையில் அமைச்சராக நியமிக்கப்பட்டார். 

பின்னர் இவர் 2004 மற்றும் 2009 ஆந்திரப் பிரதேசசப் பேரவைத் தேர்தல்களில் தெலுங்கு தேசம் கட்சி சார்பில் போட்டியிட்டு, போங்கிர் தொகுதியின் உறுப்பினராக வெற்றி பெற்றார். 2014 தேர்தலில் தெலங்காணா இராட்டிர சமிதியின் பைலா சேகர் ரெட்டியிடம் தோல்வியடைந்தார்.

பின்னர், டிசம்பர் 2017 இல், இவர் தனது மகனுடன் தெலங்காணா இராட்டிர சமிதி கட்சியில் சேர்ந்தார்.

மேற்கோள்
--------

1. 1 2   (in en-IN).
2. ↑  "Naidu to induct former minister's widow into cabinet on Monday". *ரெடிப்.காம்*. 5 November 2000. .
3. ↑  "Uma Madhav Reddy, son to join TRS today" (in en-IN). *The Hindu*. 14 December 2017 இம் மூலத்தில் இருந்து 9 November 2020 அன்று. பரணிடப்பட்டது.. .
4. ↑  "Secretariat drowns in Bathukamma spirit" (in en-IN). *The Hindu*. 24 September 2014 இம் மூலத்தில் இருந்து 24 September 2014 அன்று. பரணிடப்பட்டது.. .
**கும்பகோட்டு** (*Kumbhkot*) என்பது இந்தியாவின் இராசத்தான் மாநிலத்தில் உள்ள கோட்டா மாவட்டத்தில் அமைந்துள்ள மக்கள் தொகை கணக்கெடுப்பில் உள்ள ஒரு நகரமாகும்.

மக்கள் தொகை
-----------

2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, கும்பகோட்டு நகரத்தில் மக்கள் தொகை 5857 பேர்கள் என்றிருந்தது. இம்மக்கள் தொகையில் ஆண்கள் 58% மற்றும் பெண்கள் 42% ஆக இருந்தனர். கும்பகோட்டின் சராசரி கல்வியறிவு 44% ஆகும். இது தேசிய சராசரியான 65 சதவீதம் என்பதை விட குறைவாகும். ஆண்களின் கல்வியறிவு 62% ஆகவும் பெண்களின் கல்வியறிவு 24% ஆகவும் இருந்தது. கும்பகோட்டின் மக்கள் தொகையில் 30% மக்கள் 6 வயதுக்குட்பட்ட குழந்தைகளாவர். 

இந்திய மக்கள் தொகை கணக்கெடுப்பு 2011 வெளியிட்ட அறிக்கையின்படி, கும்பகோட்டு மக்கள் தொகை 6,602 ஆக உயர்ந்துள்ளது. மக்கள் தொகையில் ஆண்கள் 54% மற்றும் பெண்கள் 46% ஆக இருந்தனர். கும்பகோட்டின் சராசரி கல்வியறிவு விகிதம் 48% ஆக உயர்ந்திருந்தது. இது தேசிய சராசரியான 74% என்பதை விட குறைவு. ஆண்களின் கல்வியறிவு 61%, பெண்களின் கல்வியறிவு 34%. மக்கள் தொகையில் 18.5% பேர் 6 வயதுக்குட்பட்டவர்களாக இருந்தனர்.

மேற்கோள்கள்
-----------

1. ↑  "Census of India 2001: Data from the 2001 Census, including cities, villages and towns (Provisional)". Census Commission of India இம் மூலத்தில் இருந்து 2004-06-16 அன்று. பரணிடப்பட்டது... பார்த்த நாள்: 2008-11-01.
2. ↑  "Census of India 2011: Rajasthan". Registrar General and Census Commissioner of India. 2011. .
**நந்தூரி ராமமோகனராவ்** ( Nanduri Ramamohanarao ) (24 ஏப்ரல் 1927 - 2 செப்டம்பர் 2011) ஓர் தெலுங்கு எழுத்தாளரும் மற்றும் பத்திரிகையாளரும் ஆவார். ஆந்திர ஜோதி என்ற தெலுங்கு நாளிதழ் 1960 இல் தொடங்கப்பட்டதிலிருந்து 1994 இல் தான் ஓய்வு பெறும்வரை பல்வேறு பதவிகளில் பணியாற்றினார். ஆங்கிலத்திலிருந்து தெலுங்கிற்கு ஏராளமான படைப்புகளை மொழிபெயர்த்தார். குழந்தைகளுக்காக பல புத்தகங்களையும் எழுதியுள்ளார். இவர் கவிஞராகவும் பாடலாசிரியராகவும் இருந்தார். மேலும், இவர் ஒரு நல்ல இசையமைப்பாளராகவும், பாடகராகவும் இருந்தார்.

வாழ்க்கை
--------

ராம மோகனராவ் இந்தியாவின் ஆந்திரப் பிரதேசத்தில் உள்ள கிருஷ்ணா மாவட்டத்தில் உள்ள விஸ்ஸன்னபேட்டா மண்டலத்தில் பிறந்தார். இவர் 1937-1942 க்கு இடையில் நுஸ்விட் மற்றும் மச்சிலிப்பட்டிணத்தில் தனது பள்ளிப்படிப்பை முடித்தார். 1942-1947 க்கு இடையில் ராஜமன்ரியில் உள்ள அரசு கலைக் கல்லூரியில் தனது உயர் கல்வியைத் தொடர்ந்தார். 1944ல் ராசேசுவரி என்பவரை மணந்தார்.

நந்தூரி, 1948-1960 க்கு இடையில் "ஆந்திரா பத்ரிகா" என்ற தெலுங்கு நாளிதழில் பல்வேறு ஆசிரியர் பதவிகளில் பணியாற்றினார். பின்னர் உதயம் நாளிதழில் கெளரவ ஆசிரியராக தனது சேவைகளை ஆற்றினார். பின்னர், இவர் 1960 இல் புதிதாக உருவாக்கப்பட்ட "ஆந்திரஜோதி" பத்திரிகையில் சேர்ந்தார். அங்கு இவர் ஆசிரியராக இருந்து 1994 இல் ஓய்வு பெற்றார்.

இறப்பு
------

இவர் 2 செப்டம்பர் 2011 அன்று உள்விழி இரத்தக்கசிவு காரணமாக இந்தியாவின் விசயவாடாவில் இறந்தார். 
இவருக்கு மனைவி, இரண்டு மகன்கள் மற்றும் மூன்று மகள்கள் உள்ளனர்.

மேற்கோள்கள்
-----------

1. ↑  "History of a Telugu daily". *தி இந்து*. 2 November 2004.. பார்த்த நாள்: 8 September 2011.
2. ↑  Ramanujachary, N. C. (7 September 2004). "Survey of Telugu literature". *தி இந்து*.. பார்த்த நாள்: 8 September 2011.
3. ↑   *The Book review*. C. Chari for Perspective Publications. 2002. .
4. ↑  "Nanduri no more". ibnlive.com. 3 September 2011 இம் மூலத்தில் இருந்து 17 October 2012 அன்று. பரணிடப்பட்டது... பார்த்த நாள்: 8 September 2011.

* An article in the Telugu website pustakam.net -
* Swarnabhinandana - A book released on the occasion of Nanduri Ramamohana Rao's Golden Jubilee in Journalism, in 1997.
**மங்கலநாத் கோயில்** (*Mangalnath Temple*) என்பது மத்தியப் பிரதேசத்தின் உஜ்ஜைன் நகரில் அமைந்துள்ள ஒரு இந்துக் கோயிலாகும். இது நகரின் காவல் தெய்வமான மகாதேவனுக்கு அர்ப்பணிக்கப்பட்டுள்ளது. ஷிப்ரா நதிக்கரையில் அமைந்துள்ள இந்த கோயில், நகரின் மிகவும் சுறுசுறுப்பான கோவில்களில் ஒன்றாக உள்ளது. தினமும் நூற்றுக்கணக்கான பக்தர்கள் வருகை தருகின்றனர். மச்ச புராணத்தின் படி, இது செவ்வாய் கிரகத்தின் பிறப்பிடமாகக் கருதப்படுகிறது. செவ்வாய் கிரகத்தின் தெளிவான பார்வைக்கு பிரபலமானது. எனவே வானியல் ஆய்வுகளுக்கு ஏற்றது எனச் சொல்லப்படுகிறது. மகந்த் ராசேந்திர பார்தி என்பவர் கோயிலின் அதிகாரபூர்வ கதிபதி ஆவார்.  இந்த கோயில் செவ்வாய் தோஷ நிவாரண பூஜைக்கு பிரபலமானதாக அறியப்படுகிறது.

இணைப்பு
-------

**விமானம் மூலம் -** அருகிலுள்ள விமான நிலையம் தேவி அஹில்யாபாய் ஹோல்கர் விமான நிலையம் ஆகும், இது கோயிலில் இருந்து 53 கிலோமீட்டர் தொலைவில் உள்ளது. இந்த விமான நிலையம் நாட்டின் பல முக்கிய நகரங்களிலிருந்து விமானங்களைப் பெறுகிறது.

**சாலை வழியாக -** உஜ்ஜைனியை மாநிலம் மற்றும் நாட்டின் பல நகரங்களுடன் இணைக்கும் வழக்கமான பேருந்து சேவைகள் உள்ளன.

**தொடருந்து மூலம் -** உஜ்ஜைனியில் மேற்கு ரயில்வே மண்டலத்தின் ஒரு பகுதியாக தொடருந்து நிலையம் உள்ளது. நிலையத்தின் குறியீடு UJN ஆகும். பல பெரிய நகரங்களுக்கு இங்கு தொடர்வண்டிகள் எளிதாகக் கிடைக்கின்றன.

மேலும் பார்க்கவும்
------------------

* உஜ்ஜயினி
* சிந்தாமன் கணேஷ் கோயில், உஜ்ஜைனி
* மஹாகாலேஷ்வர் ஜோதிர்லிங்கம்
* கால பைரவர் கோவில், உஜ்ஜைனி

மேற்கோள்கள்
-----------

1. ↑  "मंगल देव से जुड़ा है उज्जैन के इस मंदिर का रहस्य!". 2020-11-11. .
2. ↑  "Home". .
3. ↑  People throng city temples on New Year
4. ↑  Man regularly sending spiritual messages on WhatsApp declared spiritual guru
5. ↑  "Mangalnath | District Ujjain, Government of Madhya Pradesh | India" (in en-US). .

வெளி இணைப்புகள்
---------------

* அதிகாரப்பூர்வ இணையதளம்
*
**குகா பர்ரே** (Kuka Parray) இந்தியாவைச் சேர்ந்த ஓர் அரசியல்வாதியாவார். முகமது யூசுப் பர்ரே என்ற பெயராலும் இவர் அறியப்படுகிறார். காசுமீரில் இவர் சட்டமனற உறுப்பினராகவும் சம்மு & காசுமீர் விடுதலை முன்னணி கட்சியின் நிறுவனராகவும் இருந்தார். இக்வான்-உல்-முசுலிமூன் என்ற அரசாங்க சார்பு போராளிகள் அமைப்பை நிறுவுவதற்கு முன்பு, காசுமீரி மொழியில் நாட்டுப்புற பாடல்கள் பாடுகின்ற ஒரு நாட்டுப்புறப் பாடகராகவும் இவர் அறியப்பட்டார்.  சம்மு-காசுமீரில் பயங்கரவாதத்திற்கு எதிரான போரில் இந்தியப் படைகளுக்கு இவரது மரணம் பெரும் அடியாகக் கருதப்படுகிறது. அப்போதைய முதல்வர் முப்தி முகமது சயீத், இவரது கொலையை "அமைதி நடவடிக்கைக்கு பின்னடைவு" என்று விவரித்தார்.

இறப்பு
------

சம்மு காசுமீர் மாநிலம் பந்திபோரா மாவட்டம் சோனாவாரியில் துடுப்பாட்ட போட்டியை துவக்கி வைக்க பர்ரே சென்று கொண்டிருந்த போது, மறைந்திருந்த தீவிரவாதிகள் இவரது காரை நோக்கி துப்பாக்கியால் சுட்டனர். மருத்துவமனைக்கு கொண்டு *செல்லும் வழியில்* பர்ரே இறந்தார்.

மேற்கோள்கள்
-----------

1. ↑  "Kuka Parrey shot dead". *தி இந்து*. 14 September 2003 இம் மூலத்தில் இருந்து 27 October 2003 அன்று. பரணிடப்பட்டது.. .
2. ↑  "Dance of death on bloody Saturday". *The Telegraph*. 14 September 2003 இம் மூலத்தில் இருந்து 6 October 2003 அன்று. பரணிடப்பட்டது.. .
3. ↑  "Former Militant Parray Killed In J&K Ambush". *The Asian Age*. .